Εν Αθήναις Αρχαιολογική Εταιρεία

Η Εν Αθήναις Αρχαιολογική Εταιρεία, ή απλά Αρχαιολογική Εταιρεία όπως είναι γνωστή, είναι επιστημονική εταιρεία με έδρα την Αθήνα και σκοπό την ανεύρεση και τη διάσωση των αρχαιοτήτων της Ελλάδας, διαφόρων εποχών, τη μελέτη και τη διάδοσή τους. Ιδρύθηκε το 1837, με πρωτοβουλία του εμπόρου Κωνσταντίνου Μπέλλιου, με στόχο να βοηθήσει την κρατική Αρχαιολογική Υπηρεσία. Πρώτος πρόεδρός της ανέλαβε ο Ιάκωβος Ρίζος Νερουλός ενώ πρώτος της γενικός γραμματέας ο Αλέξανδρος Ρίζος Ραγκαβής. Η εταιρεία έχει πραγματοποιήσει, από την εποχή της ίδρυσής της, ένα μεγάλο αριθμό αρχαιολογικών ερευνών και μελετών, σε διάφορα σημεία της Ελλάδας. Διοικείται από ενδεκαμελές Διοικητικό Συμβούλιο το οποίο εκλέγεται κάθε τρία χρόνια από Γενική Συνέλευση. Πρόεδροι, Αντιπρόεδροι και Γενικοί Γραμματείς της εταιρείας έχουν χρηματίσει διάφοροι Έλληνες αρχαιολόγοι και προσωπικότητες των γραμμάτων. Κάθε χρόνο η Εταιρεία εκδίδει τα «Πρακτικά της Αρχαιολογικής Εταιρείας», όπου εκθέτονται αναλυτικές εκθέσεις από το έργο της στην Ελλάδα, την «Αρχαιολογική Εφημερίδα», στην οποία δημοσιεύονται διάφορες μελέτες και δημοσιεύσεις και το «Έργον της Αρχαιολογικής Εταιρείας» (κάθε Μάιο) με σύντομες εκθέσεις των ανασκαφών της. Επίσης, εκδίδει το τριμηνιαίο περιοδικό «Ο Mέντωρ» με ειδήσεις και άρθρα για το έργο της και την αρχαιολογία στην Ελλάδα. Τέλος, εκδίδει διάφορες μονογραφίες για αρχαιολογικά θέματα. Κατάλογος Γενικών Γραμματέων της Εταιρείας 1837-1851: Αλέξανδρος Ρίζος Ραγκαβής 1851-1852: Σκαρλάτος Βυζάντιος 1852-1859: Κυριάκος Πιττάκης 1859-1894: Στέφανος Κουμανούδης 1895-1909: Παναγιώτης Καββαδίας 1910-1911: Χρήστος Τσούντας 1912-1920: Παναγιώτης Καββαδίας (2η θητεία) 1921-1923: Ιάκωβος Δραγάτσης 1924-1951: Γεώργιος Οικονόμος 1951-1979: Αναστάσιος Ορλάνδος 1979-1988: Γεώργιος Μυλωνάς 1988-2025: Βασίλειος Πετράκος 2025-σήμερα: Νικόλαος Καλτσάς Εξωτερικοί σύνδεσμοι Πολυμέσα σχετικά με το θέμα Εν Αθήναις Αρχαιολογική Εταιρεία στο Wikimedia Commons Επίσημος ιστότοπος Δημοσιεύσεις της Εταιρείας Αρχαιολογική Εταιρεία (1884–1885). Εφημερίς αρχαιολογική (έτη 1883, 1884). Αθήνα: Εκ του τυπογραφείου των Αδελφών Περρή. Αρχαιολογική Εταιρεία (1885–1886). Εφημερίς αρχαιολογική (έτη 1885, 1886). Αθήνα: Εκ του τυπογραφείου των Αδελφών Περρή. Αρχαιολογική Εταιρεία (1891). Εφημερίς αρχαιολογική (έτη 1890, 1891). Αθήνα: Εκ του τυπογραφείου των Αδελφών Περρή. Αρχαιολογική Εταιρεία (1896–1897). Εφημερίς αρχαιολογική (έτη 1896, 1897). Αθήνα: Εκ του τυπογραφείου των Αδελφών Περρή. Αρχαιολογική Εταιρεία (1900–1902). Εφημερίς αρχαιολογική (έτη 1900, 1901, 1902). Αθήνα: Εκ του τυπογραφείου Π. Δ. Σακκελαρίου. Αρχαιολογική Εταιρεία (1904–1905). Εφημερίς αρχαιολογική (έτη 1903, 1904 και 1905). Αθήνα: Εκ του τυπογραφείου Π. Δ. Σακκελαρίου. Ανακτήθηκε στις 9 Μαΐου 2010. Αρχαιολογική Εταιρεία (1973). Εφημερίς αρχαιολογική. Ευρετήριον πρώτης και δευτέρας περιόδου 1837 - 1874, Τόμος πρώτος. Αθήνα. Βιβλιογραφικές πηγές «Πρακτικά της πρώτης συνεδριάσεως της εν Αθήναις Αρχαιολογικής Εταιρίας», εκδόθηκε 1846. Πρωτότυπο από Πανεπιστήμιο Κορνέλ. Ψηφιοποιήθηκε στις15 Σεπτ. 2014, από books.google.gr